Vakansieplekke SA - Cradle Health Spa
Poegaai van die gejaag in die stad en uitgehonger vir 'n ordentlike bederfsessie? Of benodig jy 'n lafenis vir herstel van gees en vlees? Pak sommer nou jou naweektas, want Cradle Health Spa is die oase waarna jy smag. Slegs 20 minute vanaf Lanseria en 45 minute vanaf Sandton en Pretoria wag hierdie droombestemming teen die hange van die Magaliesberg in die pragtige Hartbeespoort. Wees verseker van 'n onvergeetlike wegbreek met 12 luukse oornag kamers wat ingerig is vir die toppunt van gemak en ontspanning - onder andere met verhitting, lugverkoeling en DSTV.
Met 'n holistiese benadering tot goedvoel en gesondheid is Cradle Health Spa ook nommerpas vir wegbreek, wat alles bied van 'n fiksheidsentrum, mini-mediese ondersoeke, opvoedkundige- en motiveringseminare tot 'n rit in 'n lugballon, 'n potjie gholf, riviervaart en zip lining. Gaan loer ook na 'n verskeidenheid spesiale pakette vir 'n romantiese vakansie of wegbreek.